**CONTRACT DE ACREDITARE**

Nr. \_\_\_\_\_\_\_\_\_\_\_ din \_\_\_\_\_\_\_\_\_\_\_\_\_\_\_

1. **PĂRȚILE CONTRACTULUI**

**Instituția Publică ,,Centrul Naţional de Acreditare din Republica Moldova”**, denumit în continuare **MOLDAC**, cu sediul în mun. Chișinău, str. Gheorghe Tudor 5, cod poștal 2028, cod fiscal 1003600086372, telefon/fax (373 22) 210 316, date bancare: c/b MOBBMD22, codul IBAN MD36MO2224ASV67245277100, reprezentat legal prin Directorul **\_\_\_\_\_\_\_\_\_\_\_\_\_\_\_\_\_\_\_\_**, în calitate de ,,**Prestator”**, pe de o parte și **(Denumirea entității)** **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, cu sediul în **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, telefon/ fax \_\_ / \_\_\_\_\_\_\_\_, cod fiscal \_\_\_\_\_\_\_\_\_ cod bancar \_\_\_\_\_\_\_, codul IBAN \_\_\_\_\_\_ reprezentat legal prin (Nume, Prenume) în calitate de \_\_\_\_\_\_\_\_\_\_\_\_\_\_\_ (funcția) în interesele (LÎ, LE, LM, OCpr, OCsm, OI, OI/ML) denumit în continuare **OEC** (Organism de Evaluare а Conformității), în calitate de **,,Beneficiar”**, denumit în continuare OEC pe de altă parte, au încheiat prezentul contract de acreditare, **în următoarele condiții obligatorii:**

1. **OBIECTUL CONTRACTULUI**
2. Obiectul prezentului Contract îl constituie furnizarea de servicii de acreditare solicitate în condițiile stabilite de prezentul Contract şi de documentele **MOLDAC** (Politicele, Regulile de Acreditare, Criteriile de acreditare și alte documente aplicabile OEC), care constituie parte integrantă a prezentului Contract;
3. Contractul de Acreditare reprezintă în sine un contract de prestări servicii, care cade sub reglementarea prevederilor art.992-994, art.1375 din Codul civil al Republicii Moldova și Legii nr. 235/2011 privind activitățile de acreditare și de evaluare a conformității.
4. **DURATA DE VALABILITATE А CONTRACTULUI**
5. Contractul intră în vigoare la data semnării acestuia de către ambele părți și încetează la data expirării valabilității Certificatului de Acreditare, cu posibilitatea prelungirii odată cu reînnoirea acreditării.
   1. Contractul se consideră prelungit pentru același termen și în aceleași condiții, dacă OEC cu termen cel puțin 45 zile până la expirarea termenului certificatului de acreditare, nu va notifica MOLDAC despre intenția sa de reziliere.
   2. Contractul de acreditare poate fi rezolvit conform prevederilor prezentului Contract, inclusiv a clauzelor specificate la pct.8.3 şi reglementărilor legislației în vigoare. Rezoluțiunea contractului conduce la pierderea informației de acreditare a **OEC**.
6. **DISPOZIȚII GENERALE**
7. Procesul de acreditare se desfășoară în conformitate cu standardele de referință şi documentele asociate aplicabile Organismelor de Acreditare şi **OEC,** prevederile procedurilor, regulamentelor şi politicilor MOLDAC în vigoare în momentul desfășurării etapelor ale procesului de acreditare și care constituie parte integrantă a prezentului Contract;
8. Prevederile prezentului Contract sunt identice şi egale pentru toate **OEC** care solicită acreditarea, pentru a respecta principiile nediscriminatorii ale Organismului de Acreditare, stabilite în Standardul ISO/IEC 17011:2017 și documentele EA, ILAC, IAF;
9. **MOLDAC** se obligă să desfășoare activitățile contractate într-un timp rezonabil, respectând termenele stabilite în regulile de acreditare MOLDAC în vigoare.
10. Exercitarea drepturilor și obligațiilor **OEC**, prevăzute în prezentul Contract, se efectuează direct de către OEC, în cazul în care acesta are personalitate juridică. În cazul în care OEC nu are personalitate juridică, drepturile și obligațiile se exercită de către entitatea juridică din care acesta face parte;
11. **ОЕС** declară că а luat cunoștință cu prevederile documentelor **MOLDAC**, documente care au fost puse la dispoziția sa prin pe pagina web www.acreditare.md, anterior încheierii prezentului Contract şi va **respecta** cerințele pe întreaga perioadă de valabilitate a acestuia;
12. **OEC se angajează să respecte** în mod continuu cerințele de acreditare, stabilite în standardele de referință ISO/IEC 17011:2017 (pct.7.2.1 d), în standardele de referință pentru schema de acreditare aferentă, precum și în documentele EA, ILAC, IAF și MOLDAC;
13. **OEC** declară că are resursele, organizarea, dotările şi competența necesară desfășurării activităților specifice, acestea urmând să fie confirmate prin evaluare.
14. **CONDIȚII FINANCIARE**
15. Costurile serviciilor de acreditare sunt stabilite conform schemei de calcul aprobate în Anexa nr.1 din Legea nr.235/2011 privind activitățile de acreditare şi de evaluare a conformității și sunt indicate în factura de plată;
16. **OEC** achită în avans sumele corespunzătoare pentru fiecare fază а procesului de acreditare, în baza calculelor efectuate și a facturilor eliberate de către **MOLDAC**. Plata poate fi efectuată etapizat, astfel: 50% până la demararea procesului de acreditare și 50% până la evaluarea de la fața locului.
17. Plata tuturor obligațiilor financiare se face în moneda națională;
18. Costurile serviciilor de acreditare se calculează pentru fiecare etapă a procesului de acreditare;
19. **ОЕС** nu poate invoca pretenții asupra sumelor plătite în avans în cazul renunțării la obținerea acreditării, la orice fază a procesului de acreditare;
20. **MOLDAC** restituie sumele plătite în avans de către **OEC** pentru lucrările neefectuate, doar în cazul suspendării sau rezoluțiunii Contractului, dacă nu rezultă vina **OEC**;
21. Cheltuielile legate de deplasarea echipei de evaluare la sediul **OEC**/la sediul clientului **OEC** (transport, cazare, diurnă) sunt suportate de către **ОЕС**, inclusiv și în cazurile când sunt implicați în procesul de acreditare evaluatori/experți tehnici din alte Organisme Naționale de Acreditare sau OEC străine;
22. Costurile evaluărilor extraordinare, efectuate în condițiile prevăzute la sbp.6.3.8 ale prezentului Contract sunt echivalente cu costurile stabilite pentru evaluarea de supraveghere şi se suportă de către **ОЕС**;
23. **OEC** nu suportă costurile evaluării, în cazul evaluărilor extraordinare ca urmare а unei reclamații sau а unui apel, dacă se finalizează cu о concluzie favorabilă pentru **OEC**; (costurile sunt suportate de către MOLDAC).
24. Dacă **OEC** întârzie efectuarea plăților aferente pct.5.1, 5.2, 5.6, 5.7 cu mai mult de 30 (treizeci) de zile calendaristice de la data emiterii facturii, se vor calcula penalități în valoare de 0,1% pe zi de întârziere până la achitarea integrală a obligației. Pentru întârzieri la plată ale **OEC** (excepție cazul prevăzut la art.9) mai mari de 30 (treizeci) zile față de termenele scadente prevăzute în prezentul Contract, **MOLDAC** are dreptul de a suspenda acreditarea, pe o perioadă de maxim 12 (doisprezece) luni conform prevederilor sbp.6.3.10 lit.j).
25. **DREPTURILE ȘI OBLIGAȚIILE PĂRȚILOR** 
    1. **Drepturile OEC:**
       1. de а avea acces la toate informațiile legate de activitatea de acreditare în domeniul pentru care а solicitat sau primit acreditarea;
       2. de а negocia, în limitele prevăzute de procedurile **MOLDAC**, datele exacte ale desfășurării diferitelor faze ale procesului de evaluare;
       3. de а obiecta componența echipei de evaluare, numai pe motive bine întemeiate, prezentate în scris conducerii **MOLDAC**, asumându-și riscul întârzierii procesului de acreditare conform termenilor stabiliți în Regulile de Acreditare, iar în cazul implicării experților/evaluatorilor de peste hotare, de a accepta recalcularea costului serviciilor de acreditare;
       4. de а solicita membrilor echipei de evaluare, declarații de păstrare а confidențialității și datelor cu caracter personal, respectării dreptului de proprietate industrială şi proprietate intelectuală ale **OEC** sau ale clienților săi;
       5. de а renunța la acreditare, cu notificarea **MOLDAC** cu cel puțin 45 (patruzeci și cinci) de zile înainte de data expirării Certificatului de Acreditare al **OEC**;
       6. de а solicita echipei de evaluare **MOLDAC** respectarea regulamentelor de ordine interioară proprii, а normelor de securitate și sănătate în muncă specifice şi а altor reglementări interne, pe perioada desfășurării vizitelor la sediu sau la locațiile în care se desfășoară activitățile de evaluare;
       7. de а solicita echipei de evaluare explicații pentru elucidarea neconformităților constatate pe parcursul procesului de evaluare;
       8. de a face apel la orice decizie nefavorabilă, plasată public pe pagina web [www.acreditare.md](http://www.acreditare.md);
       9. de а utiliza simbolul acreditării şi a face referire la statutul său de OEC acreditat, numai pe perioada de valabilitate а certificatului de acreditare şi doar pentru activitățile acreditate, prin aplicarea Simbolul Naţional de Acreditare numai pe următoarele tipuri de documente:

* rapoarte de încercări;
* certificate de etalonări;
* rapoarte / certificate de inspecţii;
* buletine de analize medicale;
* buletine de verificări metrologice;
* certificate de conformitate produse;
* certificate de conformitate sisteme de management;
* certificate de competență.
  + 1. de a reproduce Simbolul Naţional de Acreditare, în proporții originale, utilizând copia autorizată obținută de la **MOLDAC** la acreditare. Dimensiunea simbolului de acreditare poate fi modificată respectând proporțiile, astfel încât toate elementele simbolului de acreditare să fie lizibile.
  1. **Obligațiile OEC:**

1. de а achita în avans costurile aferente fiecărei faze а procesului de acreditare şi de а prezenta **MOLDAC** dovezile de efectuare а plăților respective;
2. de а primi echipa de evaluare, de а colabora cu aceasta şi de а asigura toate condițiile pentru a permite **MOLDAC** desfășurarea în condiții bune а procesului de verificare a îndeplinirii cerințelor de acreditare;
3. de a oferi echipei de evaluare accesul la personal, locații, echipament, informații, documente și înregistrările **OEC** după caz, pentru a verifica îndeplinirea cerințelor de acreditare, inclusiv acele documente care furnizează o imagine detaliată privind nivelul de independență şi imparțialitate al **OEC** față de organismele sale conexe, după caz;
4. de a organiza evaluările asistate ale activităților de evaluare a conformității, atunci când sunt solicitate de către **MOLDAC**;
5. de a dispune, dacă este cazul, de acorduri legale executorii cu clienții săi, care angajează clienții să ofere, la solicitare, acces echipelor de evaluare a **MOLDAC** pentru a evalua performanțele **OEC**, atunci când desfășoară activități de evaluare a conformității la locația clientului;
6. de a declara că nu are nici о pretenție asupra sumelor plătite în avans pentru lucrările efectuate în cazul renunțării la obținerea acreditării, la orice etapă a procesului de acreditare;
7. de а nu face referire la statutul său de solicitant al acreditării sau de Organism în curs de Acreditare într-un mod prin care să se creeze confuzii sau păreri eronate privind recunoașterea competenței **ОЕС** de către **MOLDAC**;
8. să declare acreditarea numai pentru domeniul pentru care i s-a acordat acreditarea; de a utiliza simbolul acreditării şi de a face referire la statutul său de acreditat, doar pe perioada de valabilitate а certificatului de acreditare şi numai pentru activitățile acreditate;
9. de а informa în timp util echipa de evaluare **MOLDAC** asupra tuturor condițiilor particulare privind accesul şi modul de desfășurare а unor activități specifice în sediul şi/sau locațiile ce urmează а fi vizitate;
10. de а informa echipa de evaluare **MOLDAC** despre normele interne privind securitateа și sănătatea în muncă, precum şi de а asigura echipamentul individual de protecție adecvat, atunci când condițiile specifice impun;
11. de а informa **MOLDAC**, în scris, în cel mai scurt timp, asupra oricăror modificări intervenite în statutul său legal, comercial, organizațional sau dreptul de proprietate, managementul la cel mai înalt nivel şi personalul cheie, principalele politici, resurse şi locația (locațiile); domeniul acreditării şi alte aspecte care pot afecta capacitatea **OEC** de a îndeplini cerințele de acreditare;
12. de а furniza **MOLDAC**, la solicitarea acestuia, informații complete asupra rapoartelor/ certificatelor emise sub acoperirea acreditării;
13. de а nu exercita nici un fel de influență sau presiune asupra personalului **MOLDAC** implicat direct sau indirect în procesul de acreditare;
14. de а respecta prevederile regulamentului intern al **MOLDAC** în cazul deplasărilor la sediul **MOLDAC**;
15. de a-și asuma riscul întârzierii procesului de acreditare, în cazul nerespectării termenilor prevăzuți pentru **OEC**, stabiliți în Anexa nr.1 a Regulilor de Acreditare;
16. de a se informa în mod permanent prin intermediul paginii web [www.acreditare.md](http://www.acreditare.md) cu privire la modificările efectuate de către **MOLDAC** referitoare la procesul de acreditare și de a furniza dovezi de îndeplinire;
17. de а se conforma documentelor de tranziție stabilite de către **MOLDAC** în cazul modificării standardelor de referință sau а condițiilor de acreditare;
18. de a nu permite consultanților săi să intervină în timpul desfășurării evaluărilor. Drept consecință a nerespectării obligației – se va întrerupe procesul de evaluare. La solicitarea repetată a efectuării evaluării costul va fi suportat suplimentar de **OEC**;
19. de a participa la teste de competență şi încercări interlaboratoare conform prevederilor **MOLDAC**;
20. de a respecta politica și regulile **MOLDAC** referitoare la utilizarea simbolului de acreditare și prevederile prezentului contract după obținerea acreditării de a nu-l utiliza în afara domeniului pentru care i-a fost acordată acreditarea, într-un mod care denigrează imaginea MOLDAC sau care poate crea confuzie privind statutul de acreditare, precum şi de a transmite clienților săi interdicția de a utiliza simbolul acreditării;
21. de a colabora cu MOLDAC la investigarea și soluționarea oricărei reclamații referitoare la acreditare privind OEC, adresată către acesta de Organismul de Acreditare; de a întrerupe utilizarea simbolului de acreditare în caz de suspendare, restrângere, retragere a acreditării;
22. de a informa clienții săi în legătură cu suspendarea, restrângerea sau retragerea acreditării sale, precum și cu consecințele aferente în termen de 10 zile lucrătoare de la data comunicării deciziei MOLDAC privind modificarea statutului acreditării.
23. nu se va prevala de acreditarea acordată de **MOLDAC** pentru а fi exonerat de răspundere sau pentru detașarea răspunderii către terți.
24. să nu transfere sub nici o formă dreptul de utilizare a Simbolului Naţional de Acreditare, acordat de **MOLDAC**, altui organism de evaluarea conformităţii sau clientului său;
25. să nu facă nici o declarație, care induce în eroare sau este neautorizată, cu privire la acreditarea sa;
26. să nu utilizeze statutul de acreditare într-un mod ambiguu, înșelător sau impropriu, care ar putea prejudicia imaginea, reputația ori credibilitatea MOLDAC;
27. să nu apliceSimbolul Naţional de Acreditare pe:

* cărţile de vizită, pe obiectele promoţionale (stilouri, agende, calendare, etc);
* produse şi ambalaje (cu excepţia materialelor de referinţă, eşantioanelor testate, instrumentelor etalonate şi alte materiale de referinţă);
* rapoartele şi certificatele organismelor de evaluarea conformităţii, care nu au primit încă acreditarea, chiar dacă sunt în proces de acreditare;
* oricare alte documente în afara rapoartelor şi certificatelor (foile cu antet ale entităţii acreditate, corespondenţă, facturi, devizuri, suport publicitar, documente de comunicare sau comerciale, alte documente cu caracter tehnic, comercial sau publicitar, în mass media);
* pagini web ale OEC/entității, cu excepția secțiunii dedicate acreditării, unde este permisă menționarea simbolului, împreună cu domeniul și perioada valabilității acreditării;
  + 1. să nu utilizeze Simbolul Naţional de Acreditare împreună, în asociere cu, în apropierea sau în orice altă formă de prezentare care poate crea impresia de legătură cu alte simboluri, mărci sau referințe, inclusiv dar fără a se limita la, standardele sistemelor de management (de exemplu, ISO 9001 etc.);
    2. să identifice obligatoriu, care activități nu sunt acoperite de acreditare (de exemplu: „încercările identificate în raport cu \* nu sunt acreditate”), dacă în raportul sau certificatul emis de **OEC** sunt incluse o parte din activităţi sub acreditare şi altă parte fără acreditare;
    3. să nu utilizeze simbolul acreditării şi nici referirea la statutul de acreditat pe perioada suspendării. În caz de nerespectare a acestei obligații, MOLDAC își rezervă dreptul de a retrage acreditarea;
    4. să nu utilizeze simbolul acreditării în afara domeniului pentru care i-a fost acordată acreditarea, precum și să evite orice formă de utilizare care poate genera confuzie, induce în eroare sau compromite claritatea privind statutul său de organism acreditat;
    5. să întrerupă, fără întârziere, utilizarea simbolului de acreditare șia oricărei referiri la statutul de OEC acreditat în cazul retragerii acreditării de către MOLDAC;
    6. să nu utilizeze acreditarea într-un mod care ar putea induce ideea că produsul, procesul, serviciul, sistemul de management sau persoana evaluată este aprobat(ă) de MOLDAC;
    7. să informeze clienții afectați de suspendarea, restrângerea sau retragerea acreditării sale, precum și cu privire la consecințele aferente acestei situații, în termen 10 zile lucrătoare de la data comunicării oficiale a deciziei din partea MOLDAC;
    8. să utilizeze simbolurile de acreditare exclusiv pentru locațiile organismului de evaluare a conformității care sunt incluse explicit în domeniul acreditat.
  1. **Drepturile MOLDAC:**

1. de а stabili şi modifica criteriile şi regulile de acreditare, în conformitate cu legislația în vigoare şi prevederile standardelor şi ghidurilor aplicabile activității de acreditare;
2. de а stabili şi modifica costurile de acreditare în conformitate cu legislația în vigoare;
3. de а avea acces la toate documentele şi înregistrările ce conțin informații relevante pentru procesul de evaluare;
4. de а solicita, în orice etapă a procesului de acreditare, orice informații pe care le consideră relevante privind organizarea şi funcționarea **ОЕС;**
5. de a nu acorda acreditarea când este identificat un risc neacceptabil la imparțialitate, care nu poate fi diminuat la nivel acceptabil;
6. de а obține informații despre statutul, funcționarea și activitatea **OEC**;
7. de a efectua vizite inopinate (neanunțate), în situațiile în care există suspiciuni rezonabile privind comportamentul fraudulos al OEC sau furnizarea de informații eronate ori false, care pot afecta statutul său de acreditat;
8. de а efectua evaluări extraordinare:
9. pentru analiza reclamațiilor sau apelurilor;
10. în situația în care **OEC** solicită ridicarea suspendării;
11. în situația în care **OEC** schimbă unele condiții față de cele în care s-a acordat acreditarea;
12. în situația în care **MOLDAC** constată, este sesizat sau când există informații relevante în mass-media asupra încălcării de către **ОЕС** а condițiilor în care s-a acordat acreditarea.
13. de a **înceta** procesul de acreditare:
14. în cazul în care, **OEC** nu respectă obligațiile enumerate în pct.6.2 ale Contractului;
15. în procesul de acreditare inițială se constată că **OEC** utilizează abuziv marca de acreditare sau statutul de acreditat înaintea obținerii acreditării;
16. este imposibil ca **MOLDAC** să numească un nou membru al echipei de evaluare ca urmare a refuzării de către **OEC** a unuia din membrii echipei;
17. în urma evaluării la sediu, **OEC** nu acceptă neconformitățile constatate de echipa de evaluare;
18. **OEC** nu elimină neconformitățile constatate de echipa de evaluare, în condițiile şi termenele stabilite de **MOLDAC**;
19. în procesul de acreditare inițială, **OEC** nu pune la dispoziția **MOLDAC** clienții la care urmează să se efectueze evaluările asistate, în termenele şi condițiile stabilite de **MOLDAC**;
20. există dovezi de comportament fraudulos, că **OEC** oferă intenționat informații false sau **OEC** ascunde informații (pct.7.2.4 din ISO/IEC 17011).
21. de a **suspenda parțial sau total** acreditarea, pentru o perioadă de maxim 12 (doisprezece) luni în următoarele situații:
22. **OEC** solicită suspendarea;
23. dacă **OEC** nu informează în termen de maxim 2 (două) luni de la data apariției schimbărilor referitoare la statutul, organizarea, managementul de la cel mai înalt nivel şi personalul cheie, principalele politici, resurse şi locații, domeniul acreditării şi alte elemente care pot afecta capacitatea **OEC** de a îndeplini cerințele de acreditare;
24. dacă acțiunile corective efectuate de **OEC**, ca urmare a rezultatelor nesatisfăcătoare la PT/ILC nu au fost eficace;
25. **OEC** nu elimină neconformitățile constatate de echipa de evaluare, în condițiile şi termenele stabilite de **MOLDAC**;
26. dacă la evaluarea **OEC** sunt identificate neconformități critice, care prin efectele pe care le generează, afectează semnificativ credibilitatea în competența **OEC**;
27. **OEC** implică pentru activitățile pentru care a obținut acreditarea, personal a cărui competență nu poate fi dovedită;
28. **OEC** nu este de acord cu efectuarea evaluării de supraveghere/extraordinare, în conformitate cu regulile stabilite de **MOLDAC**;
29. **OEC** acreditat nu respectă regulile de utilizare a simbolurilor de acreditare **MOLDAC** sau statutul de acreditat;
30. la evaluarea de supraveghere se constată că **OEC** nu poate dovedi competență pentru domeniul acreditat;
31. **OEC** nu respectă prevederile Contractului de Acreditare privind achitarea plăților;
32. în cazul în care **OEC** furnizează certificare față de orice standard utilizat ca bază pentru acreditare (de ex. ISO/IEC 17025, ISO/IEC 17021-1, etc.).
33. **OEC** nu respectă cerințele privind organizarea evaluărilor asistate conform regulilor MOLDAC;
34. de **a restrânge** acreditarea în următoarele situații:
35. la solicitarea **OEC**;
36. după expirarea perioadei de suspendare **OEC** nu a demonstrat eficacitatea acțiunilor corective întreprinse.
37. de **a retrage** acreditarea în următoarele situații:
38. **OEC** solicită acest lucru, cu condiția informării **MOLDAC** în scris, cu cel puțin 90 (nouăzeci) de zile înainte de data la care se încetează utilizarea de către **OEC** a Certificatului de Acreditare;
39. **OEC** dovedește un comportament fraudulos sau furnizează informații false în mod intenționat sau săvârșește un act de rea credință, încalcă în mod deliberat regulile de acreditare;
40. **OEC** nu respectă prevederile Contractului de Acreditare;
41. **OEC** este în dizolvare sau procedură a falimentului;
42. **OEC** nu elimină cauzele care au dus la suspendare, în termenele stabilite de **MOLDAC**;
43. **OEC** nu respectă obligația de a organiza evaluările asistate planificate, în termenele şi condițiile stabilite de **MOLDAC**;
44. **OEC** utilizează simbolul de acreditare **MOLDAC** pe perioada de suspendare şi/sau face referință la Certificatul de Acreditare sau statutul de acreditat;
45. **OEC** nu respectă prevederile sbp.6.3.10 lit.j) în termenii stabiliți;
46. dacă **OEC** nu solicită ridicarea suspendării, în cazul în care suspendarea a fost efectuată la cererea acestuia, astfel încât să fie posibilă efectuarea unei evaluări extraordinare şi luarea deciziei până la expirarea termenului de 12 (doisprezece) luni;
47. referențialul după care s-a acordat acreditarea nu mai este valabil.
48. de **a întrerupe** o schemă de acreditare parțial sau integral ținând cont de:
    1. opiniile părților interesate;
    2. obligațiunile contractuale;
    3. aranjamentele de tranziție;
    4. comunicarea externă privind întreruperea;
    5. informația publicată de Organismul de Acreditare (pct.4.6.5 din ISO/IEC 17011).
49. **MOLDAC** își rezervă dreptul de а utiliza la necesitate evaluatori și de la alte Organisme de Acreditare sau terțe OEC, cu recalcularea costurilor acreditării comunicate **OEC**.
50. În cazul în care se constată utilizarea abuzivă a simbolului de acreditare sau a referirii la statutul de acreditat, **MOLDAC** poate suspenda imediat acreditarea **OEC** pentru domeniul respectiv;
51. În perioada dintre două evaluări, dacă **MOLDAC** constată sau este informat prin diferite mijloace despre utilizarea abuzivă a simbolului de acreditare sau a referirii la statutul de acreditat, **MOLDAC** poate să efectueze o evaluare extraordinară, focalizată pe acest aspect;
52. În cazul utilizării eronate a Simbolului Naţional de Acreditare în reclame, cataloage etc., **MOLDAC** poate să întreprindă următoarele acţiuni:

* să solicite acţiuni corective;
* să suspende acreditarea şi publicarea acesteia;
* să retragă acreditarea şi publicarea acesteia;

- să dispună de orice altă măsură necesară, proporțională și legală pentru prevenirea prejudicierii reputației sale sau a sistemului de acreditare.

* 1. **Obligațiile MOLDAC:**

1. de а face cunoscute **ОЕС**-lor criteriile, cerințele specifice de acreditare şi tarifele de acreditare;
2. de a notifica **OEC** şi oferi toate informațiile necesare în cazul modificării standardelor de referință sau а condițiilor de acreditare **MOLDAC** prin pagina web [www.acreditare.md](http://www.acreditare.md);
3. de а pune la dispoziția **OEC** documentele **MOLDAC** în vigoare, de а informa **ОЕС**, în timp util, asupra oricăror modificări survenite prin plasarea pe pagina web [www.acreditare.md](http://www.acreditare.md) şi de a verifica implementarea lor în timpul evaluărilor ulterioare, iar la necesitate în cadrul unor evaluări extraordinare;
4. de а asigura confidențialitatea tuturor informațiilor obținute despre **OEC** pe parcursul procesului de acreditare şi de а respecta dreptul de proprietate intelectuală şi dreptul de proprietate industrială al **ОЕС**; de nu a dezvălui informații cu caracter confidențial terților, de a nu divulga datele cu caracter personal fără consimțământul scris al **OEC**, cu excepția situaților expres prevăzute de lege, după cum urmează:
5. informațiile ce țin de securitatea statului, securitatea consumatorilor şi a mediului, precum şi orice altă informație, care prin caracterul său denotă o încălcare a prevederilor legislației în vigoare, nu sunt considerate informații confidențiale;
6. atunci când Organismului de Acreditare i se cere prin lege sau este autorizat prin angajamente contractuale să pună la dispoziție informații confidențiale, **OEC** sunt notificate referitor la informațiile furnizate, dacă acest lucru nu este interzis de lege;
7. în domeniul reglementat, la solicitarea autorităților de reglementare, **MOLDAC** pune la dispoziția acestora rezultatele evaluării (pct.8.1.2 din ISO/IEC 17011);
8. de а elabora documente de tranziție la noile cerințe de acreditare şi a le comunica **ОЕС** prin plasarea pe pagina web [www.acreditare.md](http://www.acreditare.md);
9. de а respecta regulamentele interne şi normele specifice de securitate și sănătate în muncă ale **ОЕС** pe parcursul evaluărilor la sediu;
10. de а acorda reprezentanților **ОЕС** toate explicațiile necesare în scopul însușirii/elucidării de către aceștia а neconformităților constatate pe parcursul procesului de evaluare;
11. de а face public statutul de acreditat al **ОЕС** pe perioada de valabilitate а certificatului de acreditare;
12. de a furniza **OEC** informații despre modalitățile adecvate de obținere a trasabilității rezultatelor măsurărilor referitoare la domeniul pentru care se acordă acreditarea;
13. de a comunica autorității de reglementare respective, decizia de suspendare/ridicare a suspendării/ retragere/restrângere a acreditării **OEC**, în cazul în care acreditarea este acordată în domeniul reglementat;
14. de a furniza informații **OEC** despre acordurile internaționale, în care este implicat, acolo unde este aplicabil;
15. de a păstra, în concordanță cu aranjamentele de confidențialitate, toate înregistrările **OEC**, cel puțin, pe durata ciclului curent plus întregul ciclu de acreditare anterior (4+4 ani).
16. să furnizeze **OEC** acreditat copia autorizată a Simbolului Naţional de Acreditare;
17. să întreprindă acţiuni corespunzătoare în cazul utilizării eronate a Simbolului Naţional de Acreditare sau a statutului de acreditat.
18. **RĂSPUNDEREA PĂRȚILOR**
19. **OЕС** poartă întreaga răspundere pentru activitățile proprii, actele emise şi indică acest fapt în toate documentele contractuale încheiate cu beneficiarii săi acoperite de acreditare.
20. **MOLDAC** răspunde pentru aplicarea incorectă а standardelor şi documentelor de aplicare în vigoare, precum şi а procedurilor referitoare la procesul de acreditare.
21. Ambele părți sunt direct responsabile una față de cealaltă pentru prejudiciile cauzate de acțiunile intenționate sau din neglijența persoanelor antrenate în timpul evaluărilor, indiferent de modalitatea de contractare а acestora.
22. **OEC** poartă răspunderea pecuniară în conformitate cu prevederile art.947 din Cod civil al RM (clauza penală) pentru neachitarea costului serviciilor contractate prin prezentul Contract.
23. **CONDIȚIILE SPECIALE ALE CONTRACTULUI**
24. Raporturile din Contractul de Acreditare încetează la expirarea perioadei pentru care au fost stabilite în pct.3.1 ale prezentului Contract.
25. Încetarea Contractului de Acreditare prin expirarea perioadei de valabilitate a Certificatului de Acreditare nu menține în continuare dreptul **OEC** la statutul de acreditat.
26. Prezentul Contract se consideră de drept rezoluționat în următoarele condiții:
27. **MOLDAC** a încetat procesul de acreditare în conformitate cu prevederile de la sbp.6.3.9;
28. **MOLDAC** a retras acreditarea în conformitate cu prevederile sbp.6.3.12 din prezentul Contract;
29. referențialul față de care s-a acordat acreditarea nu mai este în vigoare.
30. Expirarea valabilității contractului nu scutește **OEC** de obligația de a stinge datoriile financiare față de **MOLDAC**.
31. **IMPEDIMENT JUSTIFICATOR**
32. Părțile sunt exonerate de răspundere pentru neexecutarea totală sau parțială a obligațiilor contractuale, în măsura în care demonstrează un impediment în afara controlului acestora și/sau nu puteau să evite sau să depășească impedimentul ori consecințele acestuia;
33. În cazul în care impedimentul justificator este doar temporar, justificarea produce efecte pe durata existenței impedimentului, iar cazul în care impedimentul justificator este permanent, obligația se stinge. Totuși, dacă întârzierea capătă trăsăturile neexecutării esențiale, partea interesată poate să recurgă la mijloacele juridice de apărare întemeiate pe o asemenea neexecutare;
34. Partea care invocă impedimentul, are obligația de a asigura ca cealaltă parte să primească o notificare despre impediment și efectele lui asupra capacității de a executa, într-un termen de 7 (șapte) calendaristice zile după ce partea care invocă, a cunoscut sau trebuia să cunoască aceste circumstanțe. Partea nedreptățită are dreptul la despăgubiri pentru orice prejudiciu rezultat din neprimirea respectivei notificări.
35. **SOLUȚIONAREA LITIGIILOR ȘI APLICAREA LEGII**
36. Părțile vor depune toate eforturile pentru a soluționa pe cale amiabilă litigiile și divergențele apărute pe parcursul derulării prezentului Contract, în legătură cu el sau în rezultatul realizării lui;
37. **OEC** poate solicita reconsiderare (contestarea) deciziilor **MOLDAC** la Comisia de Apel а **MOLDAC**. Apelul constituie etapă de soluționare amiabilă а conflictului. **ОЕС** nu are dreptul să depună acțiune în judecată fără respectarea procedurii prealabile – apel și emiterea definitivă а deciziei **MOLDAC** asupra apelului potrivit regulilor stabilite;
38. În cazul în care divergențele și litigiile nu pot fi soluționate pe cale amiabilă, prin tratative, consultații și apel, ele vor fi soluționate de către instanța de judecată din municipiul Chișinău, Republica Moldova;
39. Drepturile și obligațiile Părților, neprevăzute în prezentul Contract, sunt reglementate de prevederile legislației în vigoare a Republicii Moldova.
40. **ALTE CLAUZE**
41. Acordarea acreditării oferă **OEC** dreptul de utilizare a simbolului de acreditare, în condițiile stabilite de prezentul contract, fiind valabil pe perioada menținerii acreditării.
42. **DISPOZIȚII FINALE**
43. Prezentul Contract s-a încheiat în 2 (două) exemplare identice, cu aceeași putere juridică, câte unul pentru fiecare parte, a fost primit personal sau prin reprezentantul **OEC**, iar al doilea exemplar se păstrează la **MOLDAC**;
44. Contractul a fost înregistrat în Registrul de evidență a contractelor **MOLDAC**;
45. Prezentul Contract nu poate fi adus la cunoștința terților, decât cu acordul expres al părților sau la solicitarea instanței judecătorești.
46. **SEMNĂTURILE PĂRȚILOR**

|  |  |
| --- | --- |
| **MOLDAC:** | **BENEFICIAR:** |
| **Director** | **Director** |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| **Semnătura** | **Semnătura** |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_ L.Ş** | **\_\_\_\_\_\_\_\_\_\_\_\_\_\_\_\_\_\_\_\_\_\_\_ L.Ş** |